Rudolf Dobiáš

**Rudolf Dobiáš** (* 29. september 1934, Dobrá) je slovenský prozaik, básnik, dramatik, publicista a bývalý politický väzeň, člen odboja proti komunistickému režimu. Za protištátnu činnosť bol odsúdený na nútené práce v uránových baniach v Jáchymove.

## Životopis
Narodil sa do roľníckej rodiny v obci Dobrá (dnes súčasť Trenčianskej Teplej), kde vyštudoval aj ľudovú školu. V rokoch 19451953 vyštudoval gymnázium v Trenčíne. Počas štúdií pôsobil ako skaut a družinový radca v Trenčianskej Teplej. Po štátnom zrušení skautingu ich skupina v ilegalite vydávala letáky, za čo bol, ako čerstvý vysokoškolák zatknutý, obvinený z protištátnej činnosti a velezrady a odsúdený na osemnásť rokov väzenia. V pracovných táboroch na Jáchymovsku, Slavkovsku a Příbramsku strávil sedem rokov. V roku 1960 bol na základe amnestie prezidenta Antonína Novotného z väzenia prepustený. Po následnom návrate z povinnej vojenskej služby pracoval ako baník v Novákoch (19631964), v rokoch 19651975 ako robotník a technik v závode Slovlik v Trenčíne. Popri práci v rokoch 19661969 absolvoval nadstavbové štúdium Strednej priemyselnej školy chemickej v Bratislave.

* 19751987: pôsobil ako spisovateľ v slobodnom povolaní, venoval sa predovšetkým rozhlasovej tvorbe a tvorbe pre deti a mládež.
* 19871989: pôsobil ako vychovávateľ v Domove mládeže
* 19901992: bol redaktorom *[[Slovenský denník|Slovenského denníka]]*

Bol šéfredaktorom časopisu *Svedectvo*, členom Rady pre vysielanie a retransmisiu a tiež pôsobil v *Konfederácii politických väzňov.*

V roku 1970 bol čiastočne a v roku 1990 plne rehabilitovaný. Žije v Trenčíne.

## Dielo
Rudolf Dobiáš začal písať ešte ako študent (pred svojim zatknutím). Prvé rozprávky a poviedky publikoval v časopise Slniečko. Bol tiež autorom rozhlasových hier pre deti a mládež.

* 1966 – *Temná zeleň*
* 1973 – *Vravia vranám vrabce*
* 1976 – *Veľké biele vtáky*
* 1976 – *Vietor v klobúku*
* 1977 – *Hrdličky*
* 1977 – *Slávnosti jari*
* 1978 – *Kam idete autíčka?*
* 1979 – *Lupeň zlatej ruže*
* 1979 – *Možno nevieš, možno vieš*
* 1990 – *Motýľ v škrupine*
* 1991 – *Ako sme kradli*
* 1993 – *Svedectvo troch krížov*
* 1999 – *Tajní ľudia*
* 2000 – *Zvony a hroby: príbehy z prítmia*
* 2004 – *Triedni nepriatelia*
* 2004 – *Medzi trávou a vetrom*
* 2006 – *Mojka Jojka, komínová striga a baranček Albert*
* 2007 – *Triedni nepriatelia II*
* 2007 – *Znovuzrodenie*
* 2009 – *Litánie k slobode*
* 2013 – *Johana. Johanin chlapec – Kronika lásky a smrti*
* 2013 – *Memoria Passionis*
* 2013 – *Rozhovory s Rút a iné básne*
* 2014 – *Príbehy z prítmia*
* 2014 – *Vyniesť na svetlo dňa príbehy dlhej noci. Rozhovory s Rudolfom Dobiášom*
* 2015 – *Perličky na slniečku*
* 2020 – *Novi duhovni most. Nový duchovný most*

## Ocenenia
* 2013 – *Cena Asociácie organizácií spisovateľov Slovenska* – za román *Johana. Johanin chlapec*
* 2013 – Cena Trojruža za prínos v oblasti pre deti a mládež – udelená Literárnym fondom, Slovenskou sekciou IBBY a Bibianou, medzinárodným domom umenia pre deti,
* 2014 – Pribinov kríž II. triedy – *Cena prezidenta SR za celoživotné úsilie pri obrane demokracie, ľudských práv a náboženských slobôd*
* 2016 – *Cena ministra kultúry Slovenskej republiky za literatúru* – za výber z poviedkovej a novelistickej tvorby *Príbehy z prítmia*
* 2019 – Ocenenie *[[Krištáľové krídlo]]* v kategórii *Publicistika a literatúra*
* 2022 – Vymenovanie za rytiera Rádu sv. Gregora Veľkého od Svätého Otca Františka a Svätej stolice

## Referencie

## Externé odkazy
* Rudolf Dobiáš – osobný web
* 
* Rudolf Dobiáš – Ústav pamäti národa

Kategória:Osobnosti z Trenčianskej Teplej
Kategória:Slovenskí spisovatelia
Kategória:Slovenskí básnici
Kategória:Slovenskí spisovatelia pre deti a mládež
Kategória:Slovenskí publicisti
Kategória:Slovenskí dramatici
Kategória:Politickí väzni komunistického režimu v Česko-Slovensku
Kategória:Slovenskí politickí väzni
Kategória:Konfederácia politických väzňov Slovenska
Kategória:Laureáti Pribinovho kríža II. triedy